stanford-oval/wikipedia huggingface dataset:
הלו, דולי! (סרט)

| --- | --- |

כרזת הסרט
 מבוסס על:  המחזמר "הלו דולי"
 בימוי:  ג'ין קלי 
 הופק בידי:  ארנסט להמן 
 תסריט:  ארנסט לימן
 עריכה:  ויליאם ה' ריינולדס 
 שחקנים ראשיים:  ברברה סטרייסנד   וולטר מתאו   מייקל קרופורד
 מוזיקה:  ג'רי הרמן 
 צילום:  הארי סטרדלינג 
 מדינה:  ארצות הברית 
 חברת הפקה:  הפקות צ'נולט 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  16 בדצמבר 1969 ישראל20 במרץ 1970
 משך הקרנה:  146 דק' 
 שפת הסרט:  אנגלית 
 סוגה:  קומדיה רומנטית, סרט מוזיקלי 
 תקציב:  25,000,000 דולר
 הכנסות:  26,000,000 דולר
 פרסים:  פרס אוסקר לעיצוב האמנותי הטוב ביותר (John DeCuir, Sr., ג'ק מרטין סמית, הרמן בלומנטל, וולטר סקוט, ג'ורג' הופקינס, Raphael Bretton)  פרס אוסקר לפסקול המקורי הטוב ביותר (לני הייטון, ליונל ניומן)  פרס אוסקר למיקס הסאונד הטוב ביותר (ג'ק סולומון, Murray Spivack) 
 דף הסרט ב־IMDb
 
הלו דולי! (באנגלית: !Hello, Dolly) הוא סרט קומדיה רומנטית מוזיקלי שמבוסס על מחזמר בעל אותו שם. הסרט עוקב אחר מעלליה של דולי לוי, שדכנית יהודייה ידועה, בעיר יונקרס שבניו יורק, בה היא מחפשת שידוך ל"רווק החצי-מיליונר" הידוע והקמצן, הוראס ונדרגלדר. בכך, היא משכנעת את אחייניתו, ארוסה של אחייניתו ושניים מפקידיו של הוראס לנסוע לניו יורק.
הסרט בוים על ידי ג'ין קלי ועובד לתסריט על ידי ארנסט לימן, שגם הפיק אותו. צוות השחקנים כולל, בין השאר, את ברברה סטרייסנד, וולטר מתאו (זה היה תפקידו היחיד בסרט מוזיקלי), מייקל קרופורד, דני לוקין, טומי טיון, פריץ פלד, מריאן מקאנדרו, אי. ג'יי. פיקר ולואי ארמסטרונג (שגרסתו לשיר הנושא של הסרט הפכו ללהיט בחודש מאי 1964). הסרט צולם על סרט 65 מ"מ על ידי הארי סטרדלינג הבן.
צוות שחקנים והדמויות

ברברה סטרייסנד - דולי לוי
אי. ג'יי. פיקר - מיני פיי
וולטר מתאו - הוראס ונדרגלדר
מייקל קרופורד - קורנליוס האקל
מריאן מקאנדרו - איירין מולוי
דני לוקין - ברנאבי טאקר
ג'ויס אמס - ארמנגרד ונדרגלדר
טומי טיון - אמברוז קמפר
ג'ודי קניז - גאסי גריינר/ארנסטינה סמפל
דייוויד הרסט - רודולף רייזינוובר
פריץ פלד - פריץ, המלצר הגרמני
ריצ'רד קולייר - ג'ו, הספר של הוראס
ג'יי. פאט אומלי - שוטר
לואי ארמסטרונג - לואי, מנצח התזמורת
רשימת קטעים מוזיקליים

| --- | --- |
 "Call on Dolly"  "Just Leave Everything To Me"  "Main Titles (Overture)"  "It Takes a Woman"  It Takes a Woman" (Reprise)"  "Put on Your Sunday Clothes"  "Ribbons Down My Back"  "Dancing"  "Before the Parade Passes By":  "Intermission"  "Elegance"  "Love is Only Love"  "Hello, Dolly!"  "It Only Takes a Moment"  "So Long, Dearie"  "Finale"  "End Credits"
הערות שוליים

↑   הצגות בבתי הקולנוע בארץ בתאריך 7 בינואר 2018, בארכיון האינטרנט, במקור בעיתון "דבר", 20 במרץ 1970
| --- | --- |
בקרת זהויות :  MusicBrainz release group: 8893504e-2de1-3347-879c-cf19f1df2eeb
דניאיל קוויט

דניאיל וייצ'סלבוביץ' קוויט (ברוסית: Дании́л Вячесла́вович Квят; נולד ב-26 באפריל 1994) הוא נהג מרוצים רוסי שהתחרה במשך 6 עונות באליפות הפורמולה 1 עבור קבוצות טורו רוסו, רד בול רייסינג ואלפאטאורי. בשנת 2013 זכה באליפות ה-GP3.
ביוגרפיה

קוויט נולד בעיר אופה, בשקורטוסטן, רוסיה וכילד החל להתחרות בקארטינג ברוסיה ובאיטליה. בשנת 2009 סיים במקום השלישי באליפות אירופה בקטגוריית KF3 וסיים במקום השני באליפות העולם. בשנת 2010 החל להתחרות בסבב הפורמולה ב.מ.וו האסייתי ובמהלך העונה חתם בקבוצת הפיתוח של רד בול והחל להתחרות גם בסבב הפורמולה ב.מ.וו האירופאי. במקביל, השתתף בשני המרוצים האחרונים של סבב הפורמולה רנו 2.0 האירופאי.
במהלך החודשים ינואר ופברואר השתתף בתחרויות במסגרת סבב המרוצים של טויוטה בניו זילנד ובהמשך העונה התחרה בסבב הפורמולה רנו 2.0 האירופאי ובמקביל גם בסבב האליפות הצפון-אירופאי. בסבב האירופאי השיג שני ניצחונות וסיים את העונה במקום השלישי ובסבב הצפון-אירופאי השיג שבעה ניצחונות וסיים במקום השני אחרי קרלוס סאינס. בשנת 2012 התחרה במקביל בסבב פורמולה רנו 2.0 האירופאי ובסבב האלפי. בחודש מרץ הוא פתח את הסבב האלפי עם ניצחון כפול במונצה ובחודש מאי רשם ניצחון כפול באירוע הפתיחה של הסבב האירופאי באראגון. בסבב האלפי השיג שבעה ניצחונות במהלך העונה וסיים כאלוף. בסבב האירופאי השיג מספר ניצחונות דומה, אך הגיע רק למקום השני.
בעונת 2013 התחרה שוב בשתי מסגרות מקבילות: סבב ה-GP3 ופורמולה 3 האירופאית. בשל רישום מאוחר לסבב הפורמולה 3 נחשב למתחרה אורח ולמרות שהשיג ניצחון ושישה פודיומים במהלך העונה לא צבר נקודות. בסבב ה-GP3 הגיע לפודיום לראשונה רק באירוע החמישי, אך עד לסיום העונה השיג שלושה ניצחונות ופודיום נוסף וזכה באליפות בעונת הבכורה שלו.
קריירת מרוצים > פורמולה 1

באוקטובר 2013 הוכרז קוויט כמחליפו של דניאל ריקארדו בקבוצת טורו רוסו. הוא שותף כנהג ניסויים באימון המקדים של שני המרוצים האחרונים בעונה בארצות הברית ובברזיל. מרוץ הבכורה שלו בפורמולה 1 היה מרוץ פתיחת העונה באוסטרליה אותו סיים במקום התשיעי. בכך הפך קוויט, בן ה-19, לנהג הצעיר ביותר שצובר נקודות, כשהוא שובר את שיאו של סבסטיאן פטל. שנה לאחר מכן ישבר השיא על ידי מקס ורסטאפן, גם הוא נהג בקבוצת טורו רוסו. בעונת הבכורה השיג שמונה נקודות אותן צבר בשישה מרוצים שונים. בחודש אוקטובר הודיע פטל על כוונתו לעזוב את קבוצת רד בול בסיום העונה וקוויט נבחר למלא את מקומו.
קוויט נאלץ להחמיץ את מרוץ פתיחת העונה בשל בעיה בהילוכים. בגרנד פרי ההונגרי הצליח לרשום את הישגו הטוב ביותר בעונה, כשסיים במקום השני והגיע לפודיום לראשונה. את העונה סיים במקום השביעי, כשלזכותו 95 נקודות. את עונת 2016 פתח בקבוצת רד בול ובגרנד פרי הסיני השיג את הפודיום השני בקריירה, כשסיים במקום השלישי. בגרנד פרי הרוסי התנגש קוויט בסבסטיאן פטל והוציא אותו מהמרוץ. התנהגותו של קוויט הובילה את הנהלת הקבוצה לבצע שינוי ולהחליף בינו ובין ורסטאפן מקבוצת המשנה ארבעה מרוצים לאחר תחילת העונה. לאחר שחזר לקבוצת טורו רוסו התקשה להציג את יכולותיו ובשבעת המרוצים הבאים צבר שתי נקודות בלבד. הדבר הוביל לכך שבחודש יולי הודיעה הקבוצה כי לא תחדש עמו את החוזה בסיום העונה.
למרות ההכרזה המשיך להתחרות עבור הקבוצה גם בעונת 2017. ב-14 המרוצים הראשונים צבר רק 4 נקודות. בעקבות כך הוחלף על ידי פייר גאסלי, שתפס את מקומו בגרנד פרי מלזיה וביפן. קוויט חזר להתחרות בגרנד פרי בארצות הברית, אך לאחר המרוץ הודיעה הקבוצה על פרידה סופית ממנו.
לאחר הפרידה מטורו רוסו עבר לשמש כנהג פיתוח בקבוצת פרארי. בספטמבר 2018, בסמוך לגרנד פרי רוסיה הודיעה טורו רוסו על חזרתו של קוויט לקבוצה בעונת 2019 כמחליפו של פייר גאסלי שעבר לקבוצת רד בול. קוויט הפך לאב במהלך סוף השבוע של גרנד פרי גרמניה, אליו זינק מהמקום ה-14. המרוץ התקיים תחת גשם כבד והיה גדוש באירועים, בסיומו חצה את קו הסיום במקום השלישי והשיג פודיום ראשון לקבוצה לאחר 11 שנים.
בעונת 2020 המשיך להתחרות בקבוצה, ששינתה את שמה לאלפאטאורי. בסיום העונה הוחלף על ידי יוקי צונודה. בשנת 2021 שימש כנהג משלים בקבוצת אלפין יחד עם גואניו ז'ו.
קריירת מרוצים > אליפות העולם במרוצים סיבולת

בתחילת שנת 2022 הצטרף לקבוצת G-Drive והתחרה בקטגוריית ה-LMP2 באליפות העולם במרוצי סיבולת.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| עונת 2014 | טורו רוסו | אוסטרליה 9 | מלזיה 10 | בחריין 11 | הרפובליקה העממית של סין 10 | ספרד 14 | מונקו פרש | קנדה פרש | אוסטריה פרש | בריטניה 9 | גרמניה פרש | הונגריה 14 | בלגיה 9 | איטליה 11 | סינגפור 14 | יפן 11 | רוסיה 14 | ארצות הברית 15 | ברזיל 11 | איחוד האמירויות הערביות פרש |  |  | 15 | 8 |
| עונת 2015 | רד בול | אוסטרליה DNS | מלזיה 9 | הרפובליקה העממית של סין פרש | בחריין 9 | ספרד 10 | מונקו 4 | קנדה 9 | אוסטריה 12 | בריטניה 6 | הונגריה 2 | בלגיה 4 | איטליה 10 | סינגפור 6 | יפן 13 | רוסיה 5 | ארצות הברית פרש | מקסיקו 4 | ברזיל 7 | איחוד האמירויות הערביות 10 |  |  | 7 | 95 |
| עונת 2016 | רד בול | אוסטרליה DNS | בחריין 7 | הרפובליקה העממית של סין 3 | רוסיה 15 |  |  |  |  |  |  |  |  |  |  |  |  |  |  |  |  |  | 14 | 25 |
| עונת 2016 | טורו רוסו |  |  |  |  | ספרד 10 | מונקו פרש | קנדה 12 | אזרבייג'ן פרש | אוסטריה פרש | בריטניה 10 | הונגריה 16 | גרמניה 15 | בלגיה 14 | איטליה פרש | סינגפור 9 | מלזיה 14 | יפן 13 | ארצות הברית 11 | מקסיקו 18 | ברזיל 13 | איחוד האמירויות הערביות פרש | 14 | 25 |
| 2017 | טורו רוסו | אוסטרליה 9 | הרפובליקה העממית של סין פרש | בחריין 12 | רוסיה 12 | ספרד 9 | מונקו פרש | קנדה פרש | אזרבייג'ן פרש | אוסטריה 16 | בריטניה 15 | הונגריה 11 | בלגיה 12 | איטליה 12 | סינגפור פרש | מלזיה | יפן | ארצות הברית 10 | מקסיקו | ברזיל | איחוד האמירויות הערביות |  | 16 | 5 |
| 2019 | טורו רוסו | אוסטרליה 10 | בחריין 12 | הרפובליקה העממית של סין פרש | אזרבייג'ן פרש | ספרד 9 | מונקו 7 | קנדה 10 | צרפת 14 | אוסטריה 17 | בריטניה 9 | גרמניה 3 | הונגריה 15 | בלגיה 7 | איטליה פרש | סינגפור 15 | רוסיה 12 | יפן 10 | מקסיקו 11 | ארצות הברית 12 | ברזיל 10 | איחוד האמירויות הערביות 9 | 13 | 37 |
| 2020 | אלפאטאורי | אוסטריה 12 | אוסטריה 10 | הונגריה 12 | בריטניה פרש | בריטניה 10 | ספרד 12 | בלגיה 11 | איטליה 9 | איטליה 7 | רוסיה 8 | גרמניה 15 | פורטוגל 19 | איטליה 4 | טורקיה 12 | בחריין 11 | בחריין 7 | איחוד האמירויות הערביות 11 |  |  |  |  | 14 | 32 |
הערות שוליים

↑  Alps – Monza, Gara 2: Incontenibile Kvyat, stopnadgo.tv, 25 March 2012 - באיטלקית
↑  Classy Kvyat at the double, Renaultsport.com, 6 May 2012
↑  סבב ה-GP3 הורכב משמונה אירועים, כאשר בכל אירוע מתקיימים שני מרוצים
↑  Daniil Kvyat Signs with Toro Rosso for 2014 Formula 1 Season, soprtmedia101.com, 22 October 2013
↑  Brazilian Grand Prix: Kvyat expands experience with wet session, crash.net, 22 November 2013
↑  Australian GP: Rosberg wins after Lewis Hamilton and Vettel retire, bbc.com, 16 March 2014
↑  בדרכו של שומאכר: פטל רוצה אליפות עם פרארי, באתר ONE‏, 13 במרץ 2015
↑  פורמולה 1: ניקו רוזברג זכה בגרנד פרי סין, באתר וואלה, 17 באפריל 2016
↑   אמיר ענבר, "משחקי הכס" גרסת פורמולה 1, באתר הארץ, 20 במאי 2016
↑  Kvyat set for Red Bull Racing split, thisisf1.com, 24 July 2016
↑  Toro Rosso confirms Gasly for next races, Motorsport.com. 26 September 2017
↑  Toro Rosso F1 chooses Brendon Hartley over Daniil Kvyat for Mexico City, Autoweek, 23 October 2017
↑  Daniil Kvyat secures Ferrari Formula 1 development role for 2018, Autosport, 10 January 2018
↑  Kvyat seals F1 return with Toro Rosso, Motosrsport.com, 29 September 2018
↑  New dad Kvyat beaming as Toro Rosso celebrate rare podium, Reuters, 29 July 2019
↑  Kvyat joins Alpine as reserve driver for 2021 season, RaceFans.net, 2 March 2021
↑  Ex-F1 racer Kvyat joins G-Drive for 2022 WEC season, Motorsport.com, 14 February 2022
קוויט במהלך גרנד פרי בחריין (2016)
החלקה (סטטיסטיקה)

בסטטיסטיקה או בעיבוד תמונה, החלקה היא שיטה למציאת תבניות ודפוסים בגרף תוך כדי הקטנת הרעשים או העלמתם לחלוטין.
צמצום כמות הערכים בגרף

שיטה זו מחשבת מכל n נקודות בגרף נקודה אחת שערכה הוא הערך הממוצע של ה-n נקודות, כך שאם התחלנו מ-N נקודות בגרף, בסוף יהיו לנו N/n נקודות בגרף. החיסרון המרכזי בשיטה זו הוא שנקודות הקיצון קטנות (כל מקסימום מקומי יורד קצת וכל מינימום מקומי עולה קצת).
שיטת "החלון הנודד"

שיטה זו מחשבת כל נקודה בגרף כממוצע של k נקודות לפניה עד k נקודות אחריה (סך הכל ממוצע של 2k+1 איברים). אם התחלנו מ-N נקודת בגרף, נסיים עם N-2k נקודת כי לא ניתן לבצע את השיטה הזו על k הנקודות הראשונות ועל k הנקודות האחרונות. החיסרון המרכזי בשיטה זו הוא אותו חיסרון כמו בשיטה הקודמת, אך בשיטה זו הוא קצת פחות מורגש.
ממוצע משקולות בשיטת "החלון הנודד"

בשיטה זו, כל נקודה עדיין תהיה ממוצע של k נקודות לפניה עד k נקודות אחריה, אך לכל נקודה יינתן משקל שונה בחישוב הממוצע. ישנן שיטות שונות למציאת המשקל הרצוי לכל נקודה:
שיטת מקדמי הבינום של ניוטון:
שיטה בה כל הנקודות מקבלות ערכים לפי המקדמים הבינומיאליים בבינום של ניוטון. אם לדוגמה נרצה לעשות ממוצע של 2 נקודות אחורה עד 2 נקודות קדימה, המקדמים של הנקודות יהיו לפי מקדמי בינום של חזקה רביעית: 1, 4, 6, 4, 1, כלומר הערך המחושב של הנקודה יהיה: Y_{i,calculated}={\frac {1\cdot Y_{i-2}+4\cdot Y_{i-1}+6\cdot Y_{i}+4\cdot Y_{1+i}+1\cdot Y_{i+2}}{16}} .
שיטת "סביצקי-גוליי":
שיטה שהומצאה בשנת 1964 על ידי אברהם סביצקי ומרסל גוליי לפיה בוחרים לכל נקודה k נקודות לפניה עד k נקודות אחריה ומתאימים לאותו קטע גרף (קטע של 2k+1 נקודות) פולינום מסדר הקטן מ-2k+1. הרעיון המרכזי הוא ליצור גרף מוחלק מצד אחד, ומצד שני לשמור על גובה נקודות הקיצון בצורה מיטבית או לפחות לשמור על השטח מתחת לגרף. בשביל להגיע לפתרון הנ"ל, משתמשים בשיטת הריבועים המינימליים, אשר תראה לנו איך להגיע בצורה אופטימלית בין הפולינום שיצרנו לבין הגרף הנתון.
שיטה זו נחשבת אחת השיטות המוצלחות ביותר כיום להחלקת גרפים.
הערות שוליים

↑  A. Savitzky and Marcel J.E. Golay (1964). Smoothing and Differentiation of Data by Simplified Least Squares Procedures. Analytical Chemistry, 36: 1627-1639. http://dx.doi.org/10.1021/ac60214a047
הבחירות הכלליות בבריטניה 1950

הבחירות הכלליות בבריטניה ב-1950 נערכו ב-23 בפברואר 1950. אלו היו הבחירות הראשונות בתולדות הממלכה המאוחדת שהתקיימו לאחר כהונה מלאה של ממשלת הלייבור בהנהגת קלמנט אטלי. מפלגת הלייבור בהנהגת אטלי אמנם קיבלה כ-1.2 מיליון קולות יותר מאשר קיבלה בבחירות 1945, אך הפסידה כעשרות מושבים בבית הנבחרים הבריטי. המפלגה השמרנית בהנהגת וינסטון צ'רצ'יל גדלה באופן משמעותי בבחירות אלו.
הבחירות ב-1950 היו הבחירות הראשונות שסוקרו בטלוויזיה. בבחירות אלו התקיימו גם כ-170 שינויים במחוזות הבחירה ברחבי הממלכה.
בסופו של דבר, מפלגת הלייבור הצליחה להקים ממשלה צרה של כ-315 מושבים מתוך כ-625 חברי פרלמנט. חברי פרלמנט בולטים שנבחרו לראשונה בבחירות אלו הם איאן מקלאוד ואדוארד הית'
תוצאות

אחוז ההצבעה עמד על כ-83.9%. בסך הכל הצביעו כ-28,771,124 אזרחים
| מפלגה | מועמדים | מועמדים> נבחרו | מועמדים> שינוי | מועמדים> % מכלל המושבים | קולות | קולות> % מכלל הקולות |
| --- | --- | --- | --- | --- | --- | --- |
| מפלגת הלייבור | 617 | 315 | 78- | 50.4 | 13,266,176 | 46.1 |
| המפלגה השמרנית | 495 | 298 | 90+ | 47.7 | 12,492,404 | 43.4 |
| המפלגה הליברלית | 475 | 6 | -3 | 1.4 | 2,621,487 | 9.1 |
| המפלגה הקומוניסטית | 100 | 0 | -2- | 0 | 91,765 | 0.3 |
| מפלגת הלייבור האירית | 2 | 0 | 0 | 0 | 52,715 | 0.2 |
| שין פיין | 2 | 0 | 0 | 0 | 23,362 | 0.1 |
| פלייד קמרי | 7 | 0 | 0 | 0 | 17,580 | 0.1 |
| המפלגה הלאומית הסקוטית | 3 | 0 | 0 | 0 | 9,708 | 0.0 |
| מפלגת הלייבור העצמאית | 4 | 0 | 4- | 0 | 4,112 | 0.0 |
| אחרים | 39 | 0 | 3- | 0 | 190,000 | 0.66% |
הבחירות הכלליות בבריטניה 1924

הבחירות הכלליות בבריטניה 1924 התרחשו ב-29 באוקטובר 1924. בבחירות אלו ניצח סטנלי בולדווין מן המפלגה השמרנית את ראש הממשלה המכהן רמזי מקדונלד מן מפלגת הלייבור. בחירות אלו נערכו לאחר הצבעת אי-אמון בממשלת הלייבור של מקדונלד, והיו השלישיות שנערכו בבריטניה תוך פחות משנתיים.
הניצחון השמרני המוחץ התאפשר בעקבות הוספת מתמודדים שמרניים בעשרות מחוזות, וכן החלשות משמעותית של המפלגה הליברלית. בנוסף על כך, מספר ימים התפרסם ב"דיילי מייל" מכתב זינובייב, שלכאורה נכתב על ידי הבכיר הסובייטי גריגורי זינובייב לקומוניסטים בבריטניה על מנת לחזק את התנועות המהפכניות במדינה. בדיעבד, תברר שהמכתב זוייף, אך הוא בזמן הבחירות הוא עורר גלים וגרם לתמיכה משמעותית במפלגה השמרנית.
תוצאות

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | סטנלי בולדווין | 412 | 7,418,983 | 46.8% |
| מפלגת הלייבור | רמזי מקדונלד | 151 | 5,281,626 | 33.3% |
| המפלגה הליברלית | הרברט הנרי אסקווית' | 40 | 2,818,717 | 17.8% |
| המפלגה הקומוניסטית |  | 1 | 51,176 | 0.2% |
| אחרים ועצמאיים |  | 11 |  |  |
דנית סלומון

| --- | --- |
 לידה:  אשדות יעקב מאוחד
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית 
 סוגה:  ספרות בישול 
 מספר צאצאים:  2 
 
דנית הדרי-סלומון היא מתכונאית, עיתונאית אוכל, מחברת ספרי בישול ועיון ומתרגמת ישראלית.
ביוגרפיה

סלומון היא מחברת מספר רב של ספרי בישול רבי המכר בהם: "עוגות בקלי קלות" ו"פשטידות בקלי קלות". עורכת ומתרגמת.
סלומון היא ילידת קיבוץ אשדות יעקב מאוחד, בוגרת החוג לתולדות האמנות והחוג לפילוסופיה כללית באוניברסיטת תל אביב, תושבת תל אביב, נשואה ואם לשניים.
במשך שש שנים ערכה את מוסף הבישול "זמנים במטבח" במגזין "זמנים מודרניים" של ידיעות אחרונות. ובנוסף ערכה את מוסף הבישול "תפריט" של ירחון "עולם האשה". כתבה ספרי דיאטה ושמירה על המשקל, בהם רב המכר "רזה-לתמיד". וכן ספרי עיון וספרי ילדים המתמודדים עם מצבים מיוחדים להם. ביניהם רב המכר "בת-עשרה - מדריך לנערה המתבגרת".
הייתה שותפה לכתיבת ה"אנציקלופדיה לבישול ולאפייה" - אנציקלופדיה בת 16 כרכים בעריכתו של שלום קדוש ובהוצאת רביבים. בשנת 2005 פרסמה את ספרה "שוקולד ושושנים" המשלב בין עולמה הקולינרי של סלומון לעיצוב הרומנטי של מיכל נגרין. בין עוגות השוקולד למלאכים והשושנים שהפך לרב מכר.
ספריה

הספרים בהוצאת קוראים, אלא אם כן מצוין אחרת.
ספריה > ספרי בישול

בקלי קלות
פירות וירקות, 2000
עוגות בקלי קלות, 2003
פשטידות בקלי קלות, 2004
שוקולד ושושנים :עוגות השוקולד הכי טובות, 2005
טעם איטליה, 2006
אופה בקלות, 2007
מרק חם לחורף קר, 2008
עוגות, 2008
עוגות כשרות לפסח, 2009
גבינה: עוגות ופשטידות, 2009
מתוק בלב, 2009
בשר ועוף, 2009
כשר לפסח: מרקים, דגים, בשר ועוף, תוספות וקינוחים, 2010
קציצות בקלי קלות, 2010
פסטה איטליה, 2010
תוספות, 2010
פיצהפיתה ועוד מאכלים שילדים אוהבים, 2010
קטנטנות-קאפקייקס בקלי קלות, 2011
עוגה פרווה לקינוח, 2011
ספריה > ספרי עיון

בת-עשרה - מדריך לנערה המתבגרת, 1999
ספריה > עריכה ותרגום

רזה - לתמיד / הארווי ומרילין דיאמונד, 1986
בישול ואפייה במיקרוגל / קרול בוון, 1987
הבית :המדריך המלא לאחזקת הבית, הוצאת מעריב- הד ארצי, 1988
צרה יותר - קלה יותר /רוזמרי קונלי, 1989
קינוחים לחולי הסוכרת :[עוגות, רפרפות, גלידות, קציפות, מקפאים ומעדנים] / סו הול, 1991
ירושלים של מעלה :אלבום תצלומי-אוויר ותצלומי-על /יהודה סלומון, משה מילנר (טקסט), 1992
דיאטת ה-G אינדקס / ריצ'רד נ' פודל וויליאם פרוקטור, 1993
קדימה, אוכל! / סוזן פאוטר, 1996
דיאטת פלאים ב-5 ימים, 1996
אן מאבונלי / לוסי מ' מונטגומרי, 2001
נוש אז'אן :סודות המטבח הפרסי / חיים מלכי ; וידה לויים, 2002
לאכול יותר לשקול פחות :התוכנית המהפכנית להרזייה בטוחה ולחיים בריאים, תוך אכילה "בלי חשבון" / דין אורניש, 2005
מיצים לבריאות :המדריך השלם למיצי פירות וירקות / סטפן בלאור, 2008
שנתים על אי בודד / ז'ול ורן, קוראים, תל אביב, 2001.
הערות שוליים

1 2 3  רשימת הזוכים פרס "ספר הזהב", באתר התאחדות הוצאות ספרים בישראל
| --- | --- |
בקרת זהויות :  NLI: 987007267391105171  LCCN: n85258351  VIAF: 265550146   WorldCat (עם VIAF): 265550146
הולו קובס

הולו קובס (באנגלית: Hollow Coves) היא להקה עצמאית מגולד קוסט, קווינסלנד, אוסטרליה. הלהקה מורכבת משני חברים, ריאן הנדרסון (Ryan Henderson) ומאט קארינס (Matt Carins), ששרים ומנגנים בגיטרה בסגנון פולק.
קריירה

הצמד הקליטו מוזיקה במוסך, שהועלה רגע לפני שנפרדה דרכם לקנדה ואנגליה. תוך פרק זמן קצר המוזיקה הפכה פופולרית בספוטיפיי, שהוביל לעסקת תקליטים.
הם נוסדו רשמית ב-2013. באוקטובר 2014 הם הוציאו את המיני אלבום הראשון שלהם, "Drifting", וכעת שניהם מתגוררים בקווינסלנד.
ב-16 בנובמבר 2016 הוציאו לאור את סינגל הבכורה שלהם, Coastline, אשר זכה להסמכת זהב בקנדה ובאוסטרליה.
בינואר 2024, הקבוצה הכריזה על יציאתו הקרובה של אלבום האולפן השני שלהם "Nothing to Lose". הוא הופק על ידי מאט קורבי (אנ').
חברים

ריאן הנדרסון גדל ללא רקע מוזיקלי. כשהיה בתיכון, חבריו לקחו אותו לפסטיבל הפולק של וודפורד, להזין להופעה של להקת הפופ העממית והאינדי אנגוס וג'וליה סטון (אנ'). מוזיקה הזו נתנה לו השראה ללמוד גיטרה ובסופו של דבר להמשיך לקריירה מוזיקלית.
מאט קארינס גדל בסביבה מוזיקלית בבריסביין. אביו היה חלק מלהקת קאברים מקומית וכתב אלבומים. אמו מנגנת ומלמדת פסנתר וחליל. אחותו מנגנת בפסנתר ואחיו חבר בלהקת רוק אלטרנטיבי.
קארינס הצהיר בעבר שהוא היה נגר ובמהלך מחלת נגיף הקורונה ב-2019, הוא והנדרסון בנו אולפן הפקה ו"חדר" אטום לרעש כדי לתרגל ולהקליט את המוזיקה שלהם.
דיסקוגרפיה > אלבומים

| כותרת | פרטים |
| --- | --- |
Moments:  פורסם: 18 באוקטובר 2019  חברת תקליטים: Hollow Caves
Nothing to Lose:  פורסם: 1 במרץ 2024  חברת תקליטים: Hollow Caves, AWAL
דיסקוגרפיה > מיני אלבום

| כותרת | פרטים |
| --- | --- |
Drifting:  פורסם: 2014
Wanderlust:  פורסם: פברואר 2017  חברת תקליטים: Hollow Caves
Blessings:  פורסם: יוני 2021  חברת תקליטים: Hollow Caves, AWAL
פרסים

בטקס פרסי המוזיקה של גולד קוסט לשנת 2018, הלהקה זכתה בשני פרסים: אמן הפריצה של השנה ושיר השנה עם "Coastline".
הערות שוליים

1 2  "For Folk's Sake | Hollow Coves Share Their Vision Of Experiencing "The Richness Of Life"". NBHAP (בגרמנית). 2021-07-15. נבדק ב-2022-09-03.
↑  Browne, Sally (9 במרץ 2017). "These Guys are Licensed to Chill". {{cite web}}:  (עזרה)
↑  Barr, Eliza (13 בינואר 2017). "Brisbane band Hollow Coves take new music on tour". {{cite web}}:  (עזרה)
↑  Hollow Coves, Our new song 'Coastline' is on Hype Machine. Check it out. Please click the <3. We would really appreciate it!, טוויטר, ‏16 בנובמבר 2016
↑  Hollow Coves, Beyond grateful to announce that Coastline and The Woods have both received Gold accreditation in Canada!!!, טוויטר, ‏30 באוקטובר 2021
↑  "Hollow Coves Announce Highly Anticipated New Album 'Nothing To Lose'". The Music. 12 בינואר 2024. נבדק ב-14 בינואר 2024. {{cite web}}:  (עזרה)
1 2  Hollow Coves interview - Ryan and Matt (part 1) (באנגלית), נבדק ב-2022-09-03
↑  "Amy Shark, Hollow Coves Win Big At The 2018 Gold Coast Music Awards". The Music. 3 במאי 2018. {{cite web}}:  (עזרה)
| --- | --- |
בקרת זהויות :  MusicBrainz: f50e7f7a-7c45-4cd1-b541-c2302a1fda65
הולוגרמה רפואית לשעת חירום

הולוגרמה רפואית לשעת חירום (באנגלית: Emergency Medical Hologram, או בקיצור: EMH) היא תוכנית מחשב הולוגרפית לטיפול בחולים במצבי חירום, או כאשר צוות הרפואי הרגיל אינו זמין או יכול לפעול, המופיעה ביקום הבדיוני של זיכיון "מסע בין כוכבים". הולוגרמות כאלו הן הסטנדרט בכל ספינות צי הכוכבים, אבל הן שם רק כדי להשלים את צוות הרפואי החי, ולא נועדו להחליף אותו.
ההולוגרמה מתוכנתת עם גינונים של רופאי פדרציה היסטוריים ועם כל הידע הנוכחי של מפקדת הרפואה של צי הכוכבים, לרבות ספרייה של יותר מ-5 מיליון טיפולים רפואיים שונים מ-2000 הפניות רפואיות ו-47 רופאים.
ההולוגרמה עצמה נוצרת על ידי סדרה של פולטי הולוגרמה המותקנים במרפאה, כמו אלו הקיימים בהולודק. טווח התנועה שלה מוגבל למקום הימצאותם הפיזי של פולטים אלו, כלומר: הרופא יכול להופיע גם בהולודק, למשל, ולא רק במרפאה; עם זאת, בסדרה "מסע בין כוכבים: וויאג'ר", ה-EMH של וויאג'ר מצליח, בסופו של דבר, לעזוב את המרפאה, וזאת באמצעות פיסת טכנולוגיה מהמאה ה-29 המכונית "פולט [הולוגרמה] נייד".
הולוגרמה רפואית לשעת חירום, סימן 1

להולוגרמה הרפואית לשעת חירום, סימן 1 יש את המראה הפיזי של המתכנת שלה, ד"ר לואיס צימרמן (רוברט פיקארדו).
הולוגרמה רפואית לשעת חירום, סימן 2

את ההולוגרמה הרפואית לשעת חירום, סימן 2 גילם השחקן אנדי דיק בפרק "Message in a Bottle" של "מסע בין כוכבים: וויאג'ר", שלכאורה היה בעל יחסים אישיים "טובים יותר" מאשר סימן 1, כמו גם מאגר נתונים רפואי מעודכן יותר. בפרקים מאוחרים יותר יצוין כי פרט לסימן 2, קיימות גרסאות נוספות של ההולוגרמה הרפואית לשעת חירום.
דגמים עתידיים

בסדרה "מסע בין כוכבים: פיקארד" המתרחשת כעשרים וחמש שנה אחרי "וויאג'ר" מופיע EMH בדמותו של כריסטובל ריוס, קפטן הלה סירנה, שמהווה חלק מחבילת שירותים הולוגרפיים המסופקת עם הספינה.
בעונתה השלישית של הסדרה "מסע בין כוכבים: דיסקברי" המתרחשת כאלף שנה שנה אחרי "וויאג'ר" מוצגת גרסת EMH חדשה בשם Eli. גרסה זו מסוגלת לאבחן את המטופל גם ללא מכשור חיצוני.
הולוגרמה רפואית לטווח ארוך

בעוד שההולוגרמה הרפואית לשעת חירום נועדה לשימוש לטווח קצר, בפרק "?‏Doctor Bashir, I Presume" של "מסע בין כוכבים: חלל עמוק 9" ד"ר לואיס צימרמן מגיע אל תחנת החלל חלל עמוק 9, על מנת לסרוק את ד"ר ג'וליאן באשיר (אלכסנדר סידיג), על מנת ליצור בדמותו הולוגרמה רפואית לשימוש לטווח ארוך.
ראו גם

הולודק
הערות שוליים

↑  "Parallax". Star Trek: Voyager.
↑  "Caretaker". Star Trek: Voyager.
↑  "Future's End". Star Trek: Voyager.
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |